
P a k e i č i u Priklausomųjų želdynų plotų normų apskaičiavimo tvarkos aprašą, patvirtintą Lietuvos Respublikos aplinkos ministro 2007 m. gruodžio 21 d. įsakymu Nr. D1-694 „Dėl Viešųjų atskirųjų želdynų plotų normų ir Priklausomųjų želdynų plotų normų apskaičiavimo tvarkos aprašo patvirtinimo“, ir jį išdėstau nauja redakcija (pridedama).  

2007 m. gruodžio 21 d. įsakymu Nr. D1-694 
(Lietuvos Respublikos aplinkos ministro  
2024 m.               d. įsakymo Nr. redakcija) 





. Priklausomųjų želdynų plotų normos (toliau – plotų normos) nustatomos norint išlaikyti optimalų užstatytų žemės sklypų ir apželdintų plotų santykį, pagerinti aplinkos kokybę, patenkinti visuomenės sveikos gyvensenos poreikius, palaikyti teritorijos ekologinį stabilumą.  
. Priklausomųjų želdynų plotų normų apskaičiavimo tvarkos apraše (toliau – Aprašas) vartojamos sąvokos suprantamos taip, kaip apibrėžiamos Lietuvos Respublikos teritorijų planavimo įstatyme, Lietuvos Respublikos želdynų įstatyme, Lietuvos Respublikos saugios laivybos įstatyme, Lietuvos Respublikos vidaus vandenų transporto kodekse, Lietuvos Respublikos miškų įstatyme.  
. Plotų normos, išskyrus Aprašo 6 ir 7 punktuose nustatytus reikalavimus, nustatomi atsižvelgus į žemės sklypo, kuriame bus įveisiami želdynai, naudojimo būdą, nustatomą pagal  Žemės naudojimo būdų turinio aprašą, patvirtintą  Lietuvos Respublikos aplinkos ministro 2024 m. birželio 17 d. įsakymu Nr. D1-199 „Dėl Žemės naudojimo būdų turinio aprašo patvirtinimo“,  ir pastatų paskirtį, nustatomą pagal statybos techninį reglamentą STR 1.01.03:2017 „Statinių ir patalpų klasifikavimas“, patvirtintą Lietuvos Respublikos aplinkos ministro 2016 m. spalio 27 d. įsakymu Nr. D1-713 „Dėl statybos techninio reglamento STR 1.01.03:2017 „Statinių ir patalpų klasifikavimas“ patvirtinimo“. 
. Plotų normos nustatomos procentais nuo žemės sklypo ploto, leistini jų kompensuotini dydžiai nustatomi dalimis. 
. Žemės sklypui kultūros paveldo objekto teritorijoje ar kultūros paveldo vietovėje Aprašo priede nurodytos plotų normos taikomos, kiek jos nepažeidžia šių nekilnojamųjų kultūros vertybių vertingųjų savybių, neprieštarauja paveldosaugos reikalavimams, nustatytiems vadovaujantis Lietuvos Respublikos nekilnojamojo kultūros paveldo apsaugos įstatymo nuostatomis. Tokiose teritorijose turi būti išsaugomas esamas želdynų plotas, kai jis ne didesnis už Aprašo priede nustatytas plotų normas, jei tai nepažeidžia nekilnojamųjų vertybių vertingųjų savybių ir neprieštarauja paveldosaugos reikalavimams. 
. Žemės sklype, patenkančiame į didelių miestų bendruosiuose planuose išskirtas pagrindinių centrų zonas, taikoma ne mažesnė kaip 10 procentų plotų norma.  Jeigu esamų priklausomųjų želdynų plotas tokiame žemės sklype užima daugiau kaip 10 procentų, bet yra mažesnis už Aprašo priede nurodytą plotų normą, šis želdynų plotas negali būti mažinamas. 10 procentų nesiekianti plotų normos dalis gali būti kompensuojama Aprašo 8.1 papunktyje nurodytu būdu, išskyrus rekreacines ir bendrojo naudojimo (miestų, miestelių ir kaimų ar savivaldybių bendrojo naudojimo) teritorijas. 
. Jūrų uostų teritorijose, vidaus vandenų uostų ar stacionariųjų prieplaukų teritorijose esančiuose žemės sklypuose taikoma 5 procentų plotų norma, kuri visa gali būti kompensuojama Aprašo 8.2–8.4 papunkčiuose nurodytais būdais. 
. Plotų norma gali būti kompensuojama : 
. trūkstamą priklausomųjų želdynų plotų normos dalį įskaičiuojant į besiribojančio ar ne didesniu nei 200 metrų atstumu nuo žemės sklypo ribos esančio atskirojo želdyno ar IIB grupės miško plotą, proporcingai išskaičiuotą visiems sklypams, esantiems ne didesniu nei 200 metrų atstumu nuo konkretaus atskirojo želdyno ar IIB grupės miško, kai įgyvendinama priklausomųjų želdynų plotų norma, tenkanti didelių miestų bendruosiuose planuose išskirtose pagrindinių centrų zonose esančiam žemės sklypui;
. trūkstamą priklausomųjų želdynų plotų normos dalį įskaičiuojant į besiribojančio ar ne didesniu nei 200 metrų atstumu nuo žemės sklypo ribos esančio atskirojo želdyno ar IIB grupės miško plotą, proporcingai išskaičiuotą visiems sklypams, esantiems ne didesniu nei 200 metrų atstumu nuo konkretaus atskirojo želdyno ar IIB grupės miško, kai jų ploto užtenka visų ne didesniu nei 200 metrų atstumu esančių žemės sklypų priklausomųjų želdynų normoms įgyvendinti ir kai atskirojo želdyno ar IIB grupės miško ploto pakanka viešųjų atskirųjų želdynų normai įgyvendinti, nustatytai pagal Viešųjų atskirųjų želdynų normų aprašą;
. pateikiant savivaldybės administracijai teritorijų planavimo dokumentą, žemės valdos projektą ar atsakingos institucijos sprendimą dėl pagrindinės žemės sklypo žemės naudojimo paskirties ir (ar) žemės naudojimo būdo keitimo, patvirtinantį, kad žemės sklypo savininkas, valdytojas ar naudotojas konkretaus vieno žemės sklypo plotų normai kompensuoti  planuoja ne didesniu kaip 200 m atstumu nuo žemės sklypo ribos padidinti viešąjį atskirąjį želdyną arba teisės aktuose nustatyta tvarka padidinti IIB grupės mišką ne mažesniu plotu, nei užima konkrečiam žemės sklypui taikoma plotų normos dalis, nustatyta pagal Aprašo priedą arba Aprašo 6 ir 7 punktus. Tokiais atvejais su savivaldybe sudaroma sutartis, įpareigojanti žemės sklypo savininką, naudotoją ar valdytoją viešąjį atskirąjį želdyną arba IIB grupės mišką padidinti ne vėliau kaip per dvejus metus nuo statybą leidžiančio dokumento žemės sklype išdavimo dienos; 
. pateikiant savivaldybės administracijai teritorijų planavimo dokumentą, žemės valdos projektą ar atsakingos institucijos sprendimą dėl pagrindinės žemės sklypo žemės naudojimo paskirties ir (ar) žemės naudojimo būdo keitimo, patvirtinantį, kad žemės sklypo savininkas, valdytojas ar naudotojas konkretaus vieno žemės sklypo plotų normai kompensuoti planuoja ne didesniu kaip 200 m atstumu nuo žemės sklypo ribos įkurti viešąjį atskirąjį želdyną arba teisės aktuose nustatyta tvarka įveisti IIB grupės mišką ne mažesnio ploto, nei užima konkrečiam žemės sklypui taikoma plotų normos dalis, nustatyta pagal Aprašo priedą arba Aprašo 6 ir 7 punktus. Tokiais atvejais su savivaldybe sudaroma sutartis, įpareigojanti žemės sklypo savininką, naudotoją ar valdytoją viešąjį atskirąjį želdyną arba IIB grupės mišką įveisti ne vėliau kaip per dvejus metus nuo statybą leidžiančio dokumento žemės sklype išdavimo dienos. 
. Projektuojant kvartalo užstatymą, kvartale esantiems sklypams taikoma priklausomųjų želdynų norma gali būti perkeliama į atskirąjį želdyną, suplanuotą tame pačiame kvartale, valdomą kvartale esančių sklypų valdytojų, kaip bendrojo naudojimo objektą. Perkeliamos priklausomųjų želdynų dalies, taikomos konkrečiam sklypui, dydis negali viršyti daugiau nei 4/5 sklypui taikomos želdynų normos dalies. 
. Į plotų normą neįskaičiuojami plotai, numatyti: 
. statiniams statyti; 
. privažiavimams, šaligatviams, pėsčiųjų ir dviračių takams įrengti; 
. sporto aikštynams, automobilių stovėjimo aikštelėms įrengti;  
. sporto ir žaidimo aikštelių nelaidžioms dangoms įrengti (ant statinių įrengtų sporto ir žaidimo aikštelių plotai įskaičiuojami į plotų normas vadovaujantis Aprašo 11 punktu). 
. Į plotų normą įskaičiuojami apželdinti statinių stogai ir statinių požeminės dalys, kai ant jų įrengto grunto sluoksnis yra 30 cm ir storesnis ir jame auga želdiniai. Konkretus žemės sluoksnio storis ir jo išdėstymas parenkamas atsižvelgiant į želdinių biologinei būklei tenkinti reikalingus parametrus ir projektuojamų želdinių vietą ant statinių stogų ar statinių požeminių dalių. 
___________________________ 



Priklausomųjų želdynų plotų normų  
apskaičiavimo tvarkos aprašo  
priedas 



Eil. Nr. 	Žemės sklypo naudojimo būdas  	Mažiausias želdynams priskiriamas plotas nuo viso žemės sklypo ploto, proc. 	Mažiausias želdynams priskiriamas plotas nuo viso žemės sklypo ploto gamtinio karkaso stipriai pažeisto (degraduoto) geoekologinio potencialo1 teritorijose (proc.) 	Didžiausia leidžiama kompensuoti priklausomųjų želdynų plotų normų dalis pagal Aprašo 8.2–8.4 papunkčius 	
1. 	Vienbučių ir dvibučių gyvenamųjų pastatų teritorijos: 	1.1. planuojami naujai užstatyti žemės sklypai; 	1.2. esami užstatyti žemės sklypai				25 		25				35 		35 				1/2		1/2 
2. 	Daugiabučių gyvenamųjų pastatų ir bendrabučių teritorijos: 	2.1. planuojami naujai užstatyti žemės sklypai; 	2.2. esami užstatyti žemės sklypai 				30 		30 					40 		40 				1/2		1/2 
3. 	Visuomeninės paskirties teritorijos2: 	3.1. žemės sklypai, skirti šiems mokslo paskirties pastatams:  	vaikų darželiams, lopšeliams; 	bendrojo lavinimo mokykloms; 	3.2. žemės sklypai, skirti šiems gydymo paskirties pastatams: 	sanatorijoms; 	ligoninėms, klinikoms, reabilitacijos centrams; 	3.3. žemės sklypai, skirti 3.1 ir 3.2 papunkčiuose nepaminėtiems pastatams visuomeninės paskirties teritorijose 						50		40					45 	35 		15 										50 		50 					50 	45 		25 										1/2 		1/2					1/2 	1/2		1/2
4. 	Pramonės ir sandėliavimo objektų teritorijos 		10  		20 		1 
5. 	Komercinės paskirties objektų teritorijos 		10  		20 		1/2
6. 	Susisiekimo ir inžinerinių komunikacijų aptarnavimo objektų teritorijos 			20 			25 			1 
7. 	Rekreacinės teritorijos 		40 	50 	- 
8. 	Bendrojo naudojimo (miestų, miestelių ir kaimų ar savivaldybių bendrojo naudojimo) teritorijos 				15 				25 				- 


Pastabos:  
. Žr. Lietuvos Respublikos aplinkos ministro 2007 m. vasario 14 d. įsakymą Nr. D1-96 „Dėl Gamtinio karkaso nuostatų patvirtinimo“. 
. Visuomeninės paskirties teritorijų naudojimo būdo žemės sklype mažiausias priklausomiesiems želdynams priskiriamas plotas nustatomas atsižvelgus į pastatų paskirtį. 
_____________________ 

